Olifant in Kavango-Oos gestroop - Misdaad - Republikein
Sunday, May 24th, 10:44:45
Olifant in Kavango-Oos gestroop
13 May 2020 | Misdaad
'n Olifant is verlede Woensdag by Ndiyona in die Kavango-Oosstreek gestroop.
Volgens die Namibiese polisie se koördineerder van misdaadondersoeke in dié streek, adj.komm. Bonifatius Kanyetu (foto), is die olifant onwettig gejag en die karkas gevind.
Niemand is volgens hom in hegtenis geneem nie en die ondersoek duur voort.
Kanyetu het bygevoeg die polisie het uitdagings om lede van die gemeenskap wat mahangulande in Angola het, tydens die Covid-19-inperking te beheer.
“Hierdie mense gebruik môkôrôs om oornag die rivier na Angola oor te steek om hul mahangu te oes en terug te keer," het hy gesê.
Hy het 'n beroep op mense in die streek te gedoen om die inperkingsreëls te gehoorsaam, anders sal hulle beboet word. - Nampa